
ОБЩИНСКИ СЪВЕТ – ВРАЦА

ПРЕДЛОЖЕНИЕ
От Калин Каменов
Кмет на Община Враца

Относно: Допускане изработването на проект за Частично изменение на подробен устройствен план – план за регулация (ЧИПУП-ПР) за обособяване на  паркинги  в 
кв. 48, кв. 58 и кв. 78 по плана на ж.к. „Река Лева“, гр. Враца.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Враца е постъпило заявление с вх. № 0800-488 / 13.10.2026 г. от Община Враца, като собственик на поземлени имоти находящи се в ж.к. „Река Лева“, гр. Враца, за допускане изработването на проект за Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране УПИ II-313, кв. 48, УПИ VII-314, кв. 58 и УПИ VII-467, кв. 78  по плана на ж.к. „Река Лева“, гр. Враца, с оглед обособяване на между 150 и 200 нови паркоместа, необходими за задоволяването на нуждите на живущите в района.

След извършена служебна проверка е констатирано, че регулационният план на 
гр. Враца, одобрен с Решение № 959 / 19.04.2011 г. на Общински съвет – Враца, не отразява фактическата обстановка в кв. 48, кв. 58 и кв. 78 по плана на ж.к. „Река Лева“, гр. Враца. Установено е, че в границите на урегулираните поземлени имоти, както и по протежение на уличното платно са обособени паркоместа, които се използват от живущите в района.

С настоящатата разработка се предвижда изменение на реулационните граници на съществуващите урегулирани поземлени имоти и бордюрните линии на прилежащите към тях улици с оглед разширяването и създаването на допълнителни паркоместа. С градоустройственото изменение ще се обособят необходимите пространства в зоните около жилищните блокове, с цел по-целесъобразно регламентиране на местата за паркиране в района. След промяната на регулационните граници  с окончателния проект на подробен устройствен план се очаква да се обособят между 150 и 200 паркоместа за обслужване нуждите на живущите в кв. 48, кв. 58 и кв. 78 по плана на ж.к. „Река Лева“, гр. Враца. 
Съгласно чл. 124а, ал. 1 от ЗУТ правомощията за допускане на изработването на подробния устройствен план са на Общински съвет – Враца, с оглед на което предлагам да се допусне изработването на проект за частично изменение на подробен устройствен план – план за регулация (ЧИПУП-ПР).
Към заявлението са приложени извадка от действащия регулационен план, одобрен с Решение № 959 / 19.04.2011 г. на Общински съвет – Враца; задание по чл. 125 от ЗУТ и скица–предложение по чл. 135, ал. 2 от ЗУТ за изготвяне на подробен устройствен план – план за регулация (ПУП-ПР).

Предвид гореизложеното и на основание чл. 21, ал. 1, т. 8, т. 11 и ал. 2 от Закона за 
местното самоуправление и местната администрация (ЗМСМА) във връзка с чл. 8, ал. 1 и чл. 6, ал. 2 във връзка с чл. 3, ал. 2, т. 3 от Закона за общинската собственост (ЗОС), 
чл. 124а, ал. 1 и чл. 110, ал. 1, т. 2 от Закона за устройство на територията (ЗУТ), във връзка с чл. 134, ал. 2, т. 4 и т. 6 и чл. 124б, ал. 1 от във връзка с чл. 125, ал. 1 от ЗУТ, предлагам Общински съвет – Враца, да одобри заданието и да разреши изработването на 



Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране УПИ II-313, 
кв. 48, УПИ VII-314, кв. 58 и УПИ VII-467, кв. 78  по плана на ж.к. „Река Лева“, гр. Враца, с оглед обособяване на между 150 и 200 нови паркоместа, необходими за задоволяването на нуждите на живущите в района, за което предлагам проект за решение.

Приложения:

1. Извадка от действащия регулационен план, одобрен с Решение № 959 / 19.04.2011г. на Общински съвет – Враца;
2. Задание по чл. 125 от ЗУТ;

3. Скица-предложение за изработването на ЧИПУП-ПР.

О Б Щ И Н С К И   С Ъ В Е Т – В Р А Ц А

ОТНОСНО: 
Относно: Допускане изработването на проект за Частично изменение на подробен устройствен план – план за регулация (ЧИПУП-ПР) за обособяване на  паркинги  в 
кв. 48, кв. 58 и кв. 78 по плана на ж.к. „Река Лева“, гр. Враца.

О Б Щ И Н С К И   С Ъ В Е Т
На основание чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА) във връзка с чл. 8, ал. 1 и чл. 6, ал. 2 във връзка с  чл. 3, ал. 2, т. 3 от Закона за общинската собственост (ЗОС), чл. 124а, ал. 1 и чл. 110, ал. 1, т. 2 от Закона за устройство на територията (ЗУТ), във връзка с чл. 134, ал. 2, т. 4 и т. 6 и чл. 124б, ал. 1 във връзка с чл. 125, ал. 1 от Закона за устройство на територията (ЗУТ) и при мотиви изложени в предложението,   
Р Е Ш И:
1. Одобрява задание и разрешава изработването на проект за Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране УПИ II-313, кв. 48, УПИ VII-314, 
кв. 58 и УПИ VII-467, кв. 78  по плана на ж.к. „Река Лева“, гр. Враца, с оглед обособяване на между 150 и 200 нови паркоместа, необходими за задоволяването на нуждите на живущите в района.

2. Подробният устройствен план – план за регулация да се изработи еднофазно, във фаза окончателен проект, в обем и съдържание съгласно приложената скица-предложение по чл. 135, ал. 2 от ЗУТ и съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.
3. Решението на общинския съвет да се разгласи с обявление, което да се постави на определените за това места в сградата на Общината, както и на други подходящи места в територията – предмет на плана, и се публикува на интернет страницата на общината.

4. Възлага на Кмета на Община Враца или оправомощено лице да извърши необходимите правни и фактически действия, в изпълнение на настоящото Решение.

5.  Решението не подлежи на оспорване, съгласно чл. 124б, ал. 4 от ЗУТ.

